Apstiprināts ar

Valsts izglītības satura centra

 2020.gada 2.septembra rīkojumu Nr. 4.1-12/20

**Vokālās mūzikas konkursa „Balsis 2020” fināla konkurss**

**Nolikums**

*Interešu izglītības nodarbību īstenošanā un pasākumu organizēšanā jāievēro Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*(*[*https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*)*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**Mērķis**

1. Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana un iesaistīšanās Dziesmu un deju svētku tradīcijas saglabāšanā un kopšanā.

2. Izvirzīt dalībniekus XII Latvijas Skolu jaunatnes dziesmu un deju svētku Tautas mūzikas koncertam „Līdz pašām debesīm!“.

##### Organizatori

3. Valsts izglītības satura centrs (VISC) sadarbībā ar pašvaldībām un izglītības iestādēm.

**Dalībnieka personas datu aizsardzības nosacījumi** *(Pielikums Nr.1)*

4. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

5. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

##### Dalībnieki

6. Fināla konkursa dalībnieki *(Pielikums Nr.2)*:

6.1. 20 kolektīvi, kuri konkursa “Balsis” 2.kārtā līdz 2020.gada 12.martam saņēma 44 un vairāk punktus;

6.2. pieci Rīgas pilsētas A grupas kolektīvi, kuri konkursa 1.kārtā saņēma Augstākās pakāpes vērtējumu, bet, ņemot vērā valstī izsludināto ārkārtējo situāciju (Ministru kabineta 2020.gada 12.marta rīkojums Nr.103 „[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)”), 2.kārtā 2020.gada 13.martā piedalīties nevarēja.

**Norise**

7. Fināla konkurss notiek 2020.gada 7.novembrī (sākums plkst.11.00) Bērnu un jauniešu centrā „Laimīte”, Sarkandaugavas ielā 24, Rīgā.

**Repertuārs**

##### 8. Fināla konkursā dalībnieki dzied trīs dziesmas:

##### 8.1. *a cappella* latviešu tautasdziesmas apdare no 2.kārtas konkursa repertuāra;

8.2. brīvas izvēles latviešu tautasdziesmas apdare *a cappella*, kurā izmantoti mūsdienīgi izteiksmes līdzekļi;

8.3. viena no sešām Imanta Mežaraupa rapsodijas-kantātes „Nu ir laiks Rīgā braukt” daļām ar klavieru pavadījumu:

- II daļa „Latgalieši, sēļi – uz Rīgu!”

- III daļa „Vidzemnieki – uz Rīgu!”

- IVa daļa „Kurzemnieki – uz Rīgu!”

- IVb daļa „Uz Rīgu”

- VI daļa „Ieraugot Rīgu”

- VII daļa „Esam Rīgā”,

kura tiek izlozēta **2020.gada 23.oktobrī** no plkst.10.00 – 12.00, zvanot projekta vadītājai Antrai Strikaitei pa tālruni 67350811.

8.4. Visas vecuma grupas dzied savam vokālā ansambļa veidam atbilstošu salikumu (piem., IVa daļā jauktie vokālie ansambļi dzied partitūrā rakstīto, pielāgojot Solo rakstīto partiju „zēns no Saldus” - Soprāna solo; savukārt, vidusskolu zēnu ansambļi dzied Tenora un Basa partijas, bet 5.-9.klašu un vidusskolu meiteņu vokālie ansambļi dzied Soprāna un Alta partijas).

**Nosacījumi**

9. Vokālo ansambļu 1.-4.klašu grupa konkursā visas dziesmas dzied divbalsīgi, 5.-9.klašu grupa - trīsbalsīgi, 10.-12.klašu grupa - trīsbalsīgi vai vairākbalsīgi. Vokālās grupas brīvas izvēles dziesmu dzied daudzbalsīgi (saskaņā ar dalībnieku skaitu).

10. Visām konkursa dziesmām ir jāatbilst dalībnieku vecuma grupai.

11. Visas konkursa dziesmas kolektīva dalībnieki dzied no galvas.

12. Fināla konkursā kopējais kolektīva uzstāšanās laiks nepārsniedz 12 minūtes, ieskaitot uziešanu un noiešanu.

13. Vokālie ansambļi konkursā uzstājas akustiskā veidā, neizmantojot skaņu pastiprinošas iekārtas. Pavadījumam var izmantot jebkuru akustisko mūzikas instrumentu. Pavadījumu var spēlēt kolektīva vadītājs. Priekšnesumos drīkst izmantot sitaminstrumentus bez noteikta skaņu augstuma.

14. Katra kolektīva vadītājs savlaicīgi sagatavo un *noformē* konkursā pieteiktā repertuāra nošu materiālu 5 (piecos) eksemplāros (notis katram vērtēšanas komisijas loceklim ir sakārtotas dziesmu secībā), kuru pirms uzstāšanās iesniedz vērtēšanas komisijai, pretējā gadījumā priekšnesums netiek vērtēts.

*Piezīme.* Notis Imanta Mežaraupa rapsodijai-kantātei ar latviešu tautas dziesmu tekstiem „Nu ir laiks Rīgā braukt” komisijai nav jāiesniedz.

15. Priekšnesums netiek vērtēts arī gadījumā, ja izpildāmais repertuārs neatbilst dalībnieku dziedātajam pēc iesniegtā nošu pieraksta.

16. Konkursa laikā skolotāji nediriģē un nedzied līdzi izpildītājiem.

17. Lai nodrošinātu XII Latvijas Skolu jaunatnes dziesmu un deju svētku Tautas mūzikas koncerta „Līdz pašām debesīm” sagatavošanu, viens nošu eksemplārs paliek organizatoriem, pārējos četrus nošu eksemplārus pēc konkursa (konkursa dienā) var saņemt atpakaļ konkursa norises vietā.

18. Vērtēšanas komisija, noklausoties un izvērtējot fināla konkursa dalībnieku sniegumu, kā arī ņemot vērā kolektīva repertuāra izvēli,iesaka dalībniekus XII Latvijas Skolu jaunatnes dziesmu un deju svētku Tautas mūzikas koncertam „Līdz pašām debesīm” 2021.gada 6.martā Rīgas Latviešu biedrības namā, Merķeļa ielā 13, Rīgā.

19. Tautas mūzikas koncerta “Līdz pašām debesīm” dalībnieki tiek paziņoti līdz 2020.gada 30.novembrim VISC mājaslapā: [www.visc.gov.lv](http://www.visc.gov.lv)

20. Rīkotājiem ir tiesības pieņemt citus lēmumus, kas saistoši svētku sagatavošanai un norisei.

21. Ņemot vērā epidemioloģisko situāciju Latvijā, var tikt veiktas izmaiņas saistībā ar fināla konkursa norisi.

22. Konkursa laikā jāievēro visas epidemioloģiskās piesardzības prasības, paredzot distancēšanos un higiēnas prasību ievērošanu.

23. Konkursa norises vietā un konkursa laikā zālē atrodas tikai vērtēšanas komisijas locekļi, konkursa vadītājs un tie konkursa dalībnieki, kuri uzstājas.

24. Ieteicams konkursā dziedāt tautas tērpos.

**Vērtēšana**

25. Fināla konkursu vērtē VISC izveidota vērtēšanas komisija 5 cilvēku sastāvā pēc noteiktiem kritērijiem 50 punktu sistēmā *(Pielikums Nr.3*).

26. Fināla konkursā vokālais ansamblis vērtējumu iegūst, saskaitot visu vērtēšanas komisijas locekļu piešķirtos punktus un to kopējo summu dalot ar vērtēšanas komisijas locekļu skaitu.

27. Pēc iegūto punktu skaita vērtēšanas komisija piešķir 1., 2. un 3.vietu katrā grupā (A un B).

**Pieteikšanās**

28.Pieteikumi fināla konkursam jāiesūta līdz 2020.gada 16.oktobrim, pilnībā aizpildot pieteikuma anketu *(Pielikums Nr.4)*.

**Apbalvošana**

29. Fināla konkursā dalībniekus apbalvo ar VISC diplomiem, pateicībām un balvām.

###### Finansējums

30. Fināla konkursa norises nodrošināšana tiek finansēta no valsts budžeta 42.03. apakšprogrammas „Skolu jaunatnes dziesmu un deju svētki”.

**Projekta vadītāja**

31. VISC Interešu izglītības un audzināšanas darba nodaļas vadītājas vietniece Antra Strikaite, tālr.nr.67350811, e-pasts antra.strikaite@visc.gov.lv.

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv .

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**A grupa** – vispārējās izglītības iestāžu ar padziļinātu mūzikas apmācību, interešu izglītības iestāžu, interešu izglītības programmās iesaistītie profesionālās ievirzes mūzikas izglītības iestāžu un kultūras iestāžu vokālie ansambļi

|  |  |  |
| --- | --- | --- |
| **N.p.k.** | **Kolektīvs** | **Vadītājs/i** |
|  | Liepājas Bērnu un jauniešu radošās izaugsmes studija „Gaismiņa” (jaunākā grupa) | Dzintra Orba |
|  | Ventspils Centra sākumskolas zēnu vokālais ansamblis  | Rita Vēverbrante |
|  | Limbažu Bērnu un jauniešu centra vokālā ansambļa „Pogas” grupa „Punktiņi”  | Dace Robule |
|  | Balvu Mūzikas skolas vokālais ansamblis  | Linda Vītola |
|  | Ventspils pilsētas Kultūras centra vokālais ansamblis „Mazā prinča planētas”  | Rudīte Tālberga, Anitra Niedre |
|  | Daugavpils Staņislava Broka mūzikas vidusskolas vokālais ansamblis „Daina”  | Maruta Veļičko |
|  | Liepājas Bērnu un jauniešu radošās izaugsmes studija „Gaismiņa” (vecākā grupa) | Dzintra Orba |
|  | Daugavpils 13.vidusskolas 3.-5.klašu meiteņu vokālais ansamblis „Tērcītes” | Iveta Ustinskova |
|  | Limbažu Bērnu un jauniešu centra vokālā ansambļa „Pogas” grupa „Ātraudži” | Dace Robule |
|  | Krāslavas Mūzikas skolas vokālais ansamblis „Krāslaviņa” | Olga Grecka |
|  | Līvānu Bērnu un jauniešu centra vokālā studija „Spurgaliņas” | Skaidrīte Bulmeistere |
|  | Rīgas Kultūras un tautas mākslas centra „Mazā Ģilde” bērnu un jauniešu vokālais ansamblis „Kolibri” (I grupa)  | Inita Malnača |
|  | Rīgas Latviešu biedrības bērnu vokālā ansambļa „Knīpas un knauķi” grupa „Balodīši”  | Jonita Štoma, Edīte Putniņa, Sanita Sējāne |
|  | Rīgas Latviešu biedrības bērnu vokālā ansambļa „Knīpas un knauķi” grupa „Cīrulīši”  | Sanita Sējāne, Edīte Putniņa, Jonita Štoma |
|  | VEF Kultūras pils vokālās studijas „MOMO” grupa „Lielie tīņi”  | Dagnija Kravale, Elīna Sēja-Birzaka, Kristīne Tomiņa-Stafecka |
|  | Rīgas Kultūras un tautas mākslas centra „Mazā Ģilde” bērnu un jauniešu vokālais ansamblis „Kolibri” (III grupa)  | Inita Malnača, Agnese Malnača |

**B grupa -** vispārējās izglītības, speciālās izglītības, profesionālās izglītības iestāžu vokālie ansambļi

|  |  |  |
| --- | --- | --- |
| **N.p.k.** | **Kolektīvs** | **Vadītājs/i** |
|  | Rēzeknes sākumskolas meiteņu vokālais ansamblis „Noskaņa”  | Svetlana Bilinska |
|  | Siguldas pilsētas vidusskolas 3.-4.klašu vokālais ansamblis  | Līga Trupavniece |
|  | Rīgas Rīnūžu vidusskolas 1.-4. klašu vokālais ansamblis „Rīnūži”  | Nataļja Jekimova |
|  | Rēzeknes Valsts 1.ģimnāzijas meiteņu vokālais ansamblis „Noskaņa”  | Svetlana Bilinska |
|  | Ikšķiles vidusskolas vokālais ansamblis „Kā debess” | Maira Līduma |
|  | Rīgas Valsts 1. ģimnāzijas vokālais kvartets  | Kaspars Vēvers |
|  | Rīgas 19. vidusskolas balss attīstības studijas „Kantilēna” vokālā grupa „Akcents”  | Irina Parahņeviča  |
|  | Āgenskalna Valsts ģimnāzijas 10.-12. klašu meiteņu vokālais ansamblis | Līga Gaiķe |
|  | Rīgas 45. vidusskolas meiteņu vokālais ansamblis „Animato” | Ieva Apsīte |

*Pielikums Nr.3*

**VOKĀLĀS MŪZIKAS FINĀLA KONKURSA „BALSIS 2020”**

**vokālo ansambļu VĒRTĒŠANAS LAPA**

Grupa**\_\_\_\_\_\_\_ (A** vai **B)**

Novads/pilsēta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītības/kultūras iestāde\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kolektīva pilns nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecuma grupa (jaunākā, vidējā, vecākā) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kolektīva vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Repertuārs :**

|  |  |  |
| --- | --- | --- |
| Dziesmas nosaukums | Dziesmas komponists/ teksta autors | Piezīmes |
|  |  |  |
|  |  |  |
|  |  |  |

KOLEKTĪVA VĒRTĒJUMS

Vokālais ansamblis tiek vērtēts 50 punktu skalā pēc šādiem kritērijiem:

|  |  |  |  |  |  |
| --- | --- | --- | --- | --- | --- |
| **N.p.k.** | **Vērtējuma kritēriji (punkti 1-10)** | **1.dz.** | **2.dz.** | **3.dz.** | **Vidējais punktu skaits** |
| 1. | Mākslinieciskais sniegums (satura atklāsme, frāzējums, temps, agoģika, dinamika)  |  |  |  |  |
| 2. | Tehniskais sniegums (intonācija, ritms, dikcija, nošu teksta atbilstība partitūrai)  |  |  |  |  |
| 3. | Vokālā kultūra  |  |  |  |  |
| 4. | Stila izjūta (interpretācija, izpildījuma atbilstība izvēlētās dziesmas stilistikai) |  |  |  |  |
| 5. | Kopiespaids (priekšnesuma pasniegšanas veids, vizuālais noformējums) |  |  |  |  |
|  | **Kopējā punktu summa:** |  |  |  |  |

Vērtējumu skala:

10 – izcili, 9 – teicami, 8 – ļoti labi, 7 – labi, 6 – gandrīz labi, 5 – viduvēji, 4 – apmierinoši, 3 – vāji, 2 un 1 – ļoti vāji

Vērtēja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: 2020.gada \_\_\_\_\_\_\_\_\_\_\_\_\_\_\_\_\_\_

*Pielikums Nr.4*

**Vokālās mūzikas konkursa „BALSIS 2020”**

**dalībnieku PIETEIKUMA ANKETA FINĀLA KONKURSĀ**

***Anketu aizpildīt precīzi un pilnībā (datorrakstā)!***

***\_\_\_\_\_\_***grupa (**A** vai **B**)

Bērnu un jauniešu centrs “Laimīte”, Rīga, 2020.gada 7.novembris

konkursa norises vieta, datums

novads/pilsēta, izglītības/kultūras iestāde, kolektīvs (pilns nosaukums)

kolektīva vadītāja vārds, uzvārds, kontakttālrunis, e-pasts

koncertmeistara vārds, uzvārds

vecuma grupa (jaunākā, vidējā, vecākā)

**Konkursa programma:**

|  |  |  |  |  |
| --- | --- | --- | --- | --- |
|  | Dziesmas nosaukums | Komponists,aranžētājs (pilns **vārds, uzvārds**) | Teksta autors(pilns **vārds, uzvārd**s) | **Hrono-****Metrāža** (norādīt obligāti!) |
| 1. Latviešu tautasdziesmas apdare *a cappella* (no 2.kārtas konkursa) |  |  |  |  |
| 2. Latviešu tautasdziesma /apdare *a cappella*  |  |  |  |  |
| 3. Rapsodijas-kantātes “Nu ir laiks Rīgā braukt” viena no daļām |  | Imanta Mežaraupa mūzika un apdare  | Latviešu tautasdziesmu teksti  |  |

Dalībnieku skaits kolektīvā \_\_\_\_\_\_\_\_\_.

Īsa kolektīva vizītkarte:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kolektīva vadītājs vai kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Datums 2020.gada \_\_\_\_\_\_\_\_\_\_\_\_\_\_